





















































































































































































































































































































TAON KA 8


14 Go-Gwee 2484 — SELASA 6 JUNI 1933 — 12 SAFAR 1352


NO. 2491


Hanpo


Kantor Redactie dan Administratie 
Pasar Baroe, 16 Ilir — Palembang


LEMBARAN
KA-DOEA


Kabar kawat


TIONGKOK—JAPAN.
KATERANGAN DARI WANG
CHING WEI.
Doeloe seroeken bikin per¬
lawanan sekarang poe¬
ter omongan.
— Wang Ching Wei kaloearken
katerangan, dalem mana ia bilang
bahoea perempoekan toenda pe¬
rang di Tiongkok oetara tjoema
berwates pada oeroesan militair,
tida bitjaraken oeroesan politiek,
boektinja jalah wakil - wakil jang
hadlir dalem conferentie di Tangku
semoea ada achli militair. Alesan-
alesan dari dibikinnja ini pembe¬
resan locale adalah boeat toeloeng
bala tentara di medan perang
jang soeda keabisan tenaga dan
ringanken kasengsarahannja pen¬
doedoek di daerah paperangan
Kita poenja tentara soeda ditarik
moendoer oleh sebab moesoe
poenja sendjata ada lebih sam¬
poerna, kendati melawan poen
tjoema menambahken djoemblah¬
nja korban sadja. Tapi ia kasih
kapastian jang pamerentah tida
teekend perdjandjian jang meng¬
hinaken negri hingga meroesak
Tiongkok poenja territoriale inte¬
griteit.


PEREMPOEKAN TOENDA
PERANG.
Perdjandjian soeda di¬
teeken.
— Hoofdkwartier tentara Kwan
tung oetaraken bahoea pembitja¬
rahan toenda perang antara
Tiongkok dan Japan telah berdjalan
dengen litjin, isihnja perdjandjian
ada satoe roepa sama jang soeda
didamiken di Miyun.
Dalem pembitjarahan toenda
perang di Tangku masing masing
soeda dapet katjotjokan isinja
perdjandjian
jalah
(1) Tentara
Tionghoa dan Japan ditarik moen¬
doer dari
Yenching, Changping,
Kaoliying,
Shunyi Tungchow,
Hsiangho
Paoti, Lintingchen,
Ningho dan Lutai masing masing
ka selatan barat dan oetara timoer,
boeat kablakangin masing masing
fihak tida boleh lakoeken per¬
boeatan jang menantang atawa
liwatken ini wates wates jang soeda
ditentoeken;
(2)
soepaja fihak
Japan dapet taoe apa fihak Tiong¬
kok ada poenja ka djoedjoeran
atawa tida, sembarang tempo pe¬
sawat oedara Japan boleh lakoeken
penilikan di bilangan jang terseboet
di atas, dan saban waktoe Japan
boleh bikin pertanjahan atawa
goenaken laen djalan boeat sam¬
peken maksoed terseboet di atas,
dan fihak Tionghoa haroes briken
segala kalonggaran; [3] Bila fihak
Japan anggep bahoea Tiongkok
sebetoelnja soeda pegang djandji
seperti jang diseboetken dalem
artikel kasatoe dengen djoedjoér
tentara Japan selaennja tida masoek
ka dalem daerah jang dikoerang¬
ken oleh tentara Tionghoa, dengen
soeka sendiri nanti moendoer ka¬
Banlitiangshia, dan dari seblah
selatan Banlitiangshia sampe di
daerah jang diseboetken di atas
didjadiken bilangan jang tida boleh
ditempatken bala tentara, di sitoe
tjoema boleh ditaro barisan politie
Tionghoa boeat pegang katen¬
treman. Ini perdjadjian sasoedanja
diteeken lantes berlakoe
Sasoedanja boeboehi tanda
tangan atas perdjandjian toenda
perang, wakil - wakil Tiongkok
dan Japan telah omong omong
dengen goembira sendiri minoem
champagne sampe djam 4 sore
baroe boebaran
— Persidangan ofiicieel jang
kadoea kali dari
perempoekan
toenda perang di Tangku kema¬
ren pagi telah
dilandjoetken,
wakil Tiongkok
minta fihak
Japan tindes barisan preman dan
activiteit dari orang orang Man¬
chukuo. Wakil Japan berdjandji
loeloesken ini permintahan, tapi
orang orang Manchukuo sangka
ada tjampoer gerakannja barisan
preman boeat bikin riboet
di
Peiping dan Tientsin. Kamoedian
dibitjaraken soeal djalanken kom¬
bali perhoeboengan kreta api


Peiping - Liaoning, soeal tentoe¬
ken daerah jang tida boleh di¬
tempatken militair ditoenda sampe
pembitjarahan jang pengabisan.
Perempoekan toenda perang di
Tangku kemaren sore dilandjoet¬
ken, punt jang penting jalah
kadoea fihak soeda dapetken
katjotjokan, isinja perdjandjian
ada sama dengen perdjandjian
moeloet jang dibikin oleh kadoea
fihak di Peiping. Tentang pena¬
rikan moendoer balatentara tida
dibilang moendoer ka Banlitiang¬
shia, tapi tjoema dibilang tentara
Tionghoa dan Japan moendoer
dari tempat mana sampe di mana.
Isinja perdjandjian ada saderhana,
kemaren siang soeda diboeboehi
tanda - tanda tangan. Nama-
namanja wakil Tiongkok jang
bermoela diresiaken sekarang
soeda teroewar jalah Hsiung Pin,
Chang Shi Kwang, Yin Ju Keng,
Lui Shao Yun, Chien
Chung
Cheh dan laen laen lagi.
Autoriteit di Peiping
bantah
jang dalem conferentie pertoen¬
dahan perang di Tangku ada
negri katiga jang tjampoer tangan.
Koishi, Chang Chuin dan Ho
Chu Kuo tjoema berlakoe sebagi
adviseur.
WAKIL - WAKIL TIONGKOK
POELANG KA PEIPING.
— Speciale trein jang bawa
wakil wakil
Tiongkok soeda
brangkat
dari Tangku ka Pei¬
ping,
masing masing wakil ada
didjaga
oleh anem soldadoe po¬
litie.


SASOEDANJA PERDJAN¬
DJIAN TOENDA PE¬
RANG DITEEKEN.
Soeara dari Tokio
Departement oeroesan loear
negri dan demartement papera¬
ngan di Tokio sasoedanja ditee¬
kend perdjandjian toenda perang
di Tangku terangken, bahoea
Japan poenja maksoed jalah boeat
lindoengken daerah Manchukuo.
selaennja
ini tida ada maksoed
apa-apa. Diharep Tiongkok pe¬
gang betoel perdjandjian pertoen¬
dahan perang kaloe tida moesti
diambil
atoeran
keras sebagi
hoekoeman.
KATERANGANNJA OFFI¬
CIERS DI OETARA.
—
Toedjoe-poeloe
officiers di
oetara kasi balesan pada Tsai
Ting Kai dan Chiang Kwang
Nai
terangken sebab-sebabnja
kenapa dibikin perempoekan toen¬
da perang di Tiongkok oetara.
Pamerentah centraal poen ka¬
wat pada Chiang Kwang Nai dan
Tsai Ting Kai, terangken bahoea
perempoekan toenda perang di
Tiongkok oetara ada sama dengen
pertjakepan toenda perang di
Shanghai, jaitoe tjoema bersifat
locale, tida menjangkoet laen-laen
soeal jang tergantoeng.


BADJINGAN - BADJINGAN
DJEPANG BERLALOE DA¬
RI PEIPING.
— Badjingan badjingan Djepang
telah diprenta berlaloe dari Pei¬
ping.
PESAWAT JAPAN LAKOE¬
KEN PENILIKAN.
— Kemaren pagi satoe pesawat
Japan terbang sanget kate me¬
moeterin kota Peiping boeat la¬
koeken penilikan.
DI MEDAN PERANG SOEDA
ANTENG.
— Di medan perang soeda an¬
teng, tentara moesoe di Lutai dan
Ningho soeda tida lakoeken
gerakan apa apa.
GERAKANNJA FENG YU
HSIANG.
Feng
Yu Hsiang poenja
hoofdkwartier didiriken di Kalgan,
Feng poenja wakil di Peiping
soeda berlaloe dari itoe kota¬
Dari soember Japan diwartaken
comite militair di Peiping ada
perhatiken gerakannja Feng Yu
Hsiang, keadahan di Tiongkok
oetara pelahan - pelahan telah
melar.


Sung Chih Yuan poenja trai¬
ning regiment kemaren doeloe
soeda brangkat dari Taiyuan ka¬
Kalgan.
Comite militair di Peiping te¬
lah tambah blandjanja pasoekan
oetara-barat, tentaranja Sun Tien
Ying saban boelan dikasi 240.000
dollar, tentaranja Sung Chih Yu¬
an dan Pang Ping Shun saban
boelan 520.000 dollar. Ho Ying
Chin berdjandji aken tjoekoepin
segala kaperloeannja itoe pasoekan
dan boleh toetoep lowongan-lo¬
wongan soldadoe jang belon di¬
isi. Tapi tentaranja Sun Tien
Ying moesti dipindaken ka¬
Hanchwang dan Huailai boeat
berhoeboengan sama tentara cen¬
traal.


WAKIL-WAKIL OETARA DI
SELATAN.
Hongkong, 1 Juni (Spec. denst).
Selatan barat panggil berkoempoe¬
wakil-wakilnja Feng Yu Hsiang,
Fang Chen Wu, Sun Tien Ying.
Wang Chia Liah dan Ho Chien
boeat bikin pembitjarahan tentang
hal adaken persariketan boeat
tentangken perdamian sama Japan
dan anti Chiang Kai Shek.
Tseu Lu terangken, selatan-
barat dan Tiongkok oetara haroes
pegang tanggoengan boeat lawan
Japan aken tjegah Chiang Ka¬
Shek poenja perdamian sama Ja¬
pan.
KASI KATERANGAN PADA
HO CHIEN
— Chen Tsi Tang dan Tsai Ting
Kai kawat pada Ho Chien kasi
katrangan bahoea expeditie boeat
lawan Japan dari Kwangtoeng,
Kwangsi dan Fukien ada dipilih
dari berbagi bagi corps, maksoed¬
nja adalah ka oetara boeat lawan
Japan, tida ada kandoeng laen
laen maksoed lagi. Ini pasoekan
ada diprenta direct oleh pameren¬
tah centraal, kapan nanti noem
pang djalan di Hunan minta
dibriken kalonggaran.
PERMOEFAKATAN PE¬
NOENDAHAN PERANG.
Tokyo, 31 Mei (Aneta Reuter)
Menoeroet permoefakatan penoen¬
dahan perang bakal diadaken
daerah zonder tentara di seblah
Oetara diwatesken oleh Banlitiang¬
shia, di seblah Timoer oleh djala¬
nan kreta api Peiping — Mukden,
di seblah Barat oleh djalanan kre¬
ta api Peiping — Suiyuan dan
lebih djaoeh barisan volunteers
Tionghoa di itoe bilangan bakal
diboebarken.
Boeat kadepanin barisan volun¬
teers tida boleh ditoendjang atawa
diandjoerken lagi oleh pembesar
Tionghoa.
Perhoeboengan kreta api antara
Peiping dan Shanghaikwan aken
dilandjoetken.
Peiping, 31 Mei (Aneta-Havas).
Sekarang delegaties di Tangku lagi
bitjaraken soeal doedoeken lagi
daerah Tionghoa di seblah Selatan
dari Banlitiangshia. Kabaran dari
Tientsin oendjoek, bahoea Japan
madjoeken 4 permintahan, jalah
1. Akoeh sah „Manchukuo"
2. Penggantian
karoegian
200.000.000. dollar boeat toetoep


ongkost expeditie Japan di Tiong¬
kok Oetara.
3. Laskar Japan dapet koeasa
aken teroes tinggal di djalanan
kreta api di seblah Timoer dari
Lutai.
4. Adaken daerah zonder ten¬
tara
PEMBITJARAHAN
SAMA
JAPAN.
Shanghai, 31 Mei (Aneta-Sin
Kuo Min). Wang Ching Wei
terangken, bahoea pamerentah
Tiongkok tida aken teeken permoe¬
faketan jang menghina Tiongkok
dan jang langgar integriteit negri.
Pembitjarahan di Tangku dibikin
rampoeng dengen baek.
Oeroesan oeroesan politiek dan
"Manchukuo" tida dibitjaraken.
Delegatie Tionghoa trima baek
condities Japan
Pada tanggal 31 Mei Hiung Pin
dan Kong Chuen teeken itoe per¬
moefakatan
Dengen kreta api speciaal
delegaties Tionghoa dan Japan
brangkat dari Tangku.


PERS TIDA SETOEDJOE DA¬
MI SAMA JAPAN.
Shanghai, 2 Juni (Spec. dienst).
Soerat soerat kabar di Tientsin
semoea njataken tida setoedjoe
dibikin perdamian sama Japan.


SASOEDANJA DITEEKEN
PERDJANDJIAN TOEN-
DA PERANG,
Sasoedanja perdjandjian pe¬
rang diteeken di Tangku, pen¬
doedoek jang melariken diri dari
daerah paperangan telah pada
balik poelang, tapi kemaren masi
ada satoe pesawat terbang Japan
lakoeken penilikan di Peiping,
laskar Boantjioe di Ningho poen
masi tembakan kita poenja ten¬
tara, tapi tida dibales.
Wakil - wakil
Japan
jang
hadlirin conferentie di Tangku
kemaren doeloe malem telah
brangkat ka Dairen aken poelang
ka Changchun. Koishi poen ber¬
sama-sama brangkat ka Dairen.
Kapal kapal perang Japan di
Tangku kemaren doeloe soeda
balik ka Dairen.
Antero boenjinja perdjandjian
toenda perang jang diteeken di
Tangku oleh Hwang Fu telah
dikasi liat pada masing masing
commandant tentara, marika ini
minta
Hsiung Pin terangken
maksoednja artikel kasatoe dan
kaampat, sasoeda dikasi katera¬
ngan masing-masing telah setoe¬
djoe.
Telah ditetapken boeat
diriken satoe comite jang anggoe
tanja diangkat oleh comite militair
dan pamerentah provincie Hopei
boeat ambil
over bilangan-
bilangan jang
dikosongken oleh
laskar Japan,
Spokesman dari comite militair
di Peiping terangken, bahoea
perdjandjian toenda perang jang
dibikin di Tangku, artikel kasatoe
tjoema menetapken jang tentara
Tionghoa tida boleh liwatken
wates jang soeda ditentoeken
dan pesawat pesawat terbang
Japan, kaloe laskar Japan soeda
moendoer ka Banlitiangshia ten¬
toe brenti lakoeken penilikan.
Daerah jang dikosongken oleh
laskar Japan diambil over oleh
polititie Tionghoa, tapi ini aker
dioeroes direct oleh pamerentah
provincie Hopei. Lebih djaoeh
diterangken selaennja apa jang
soeda dioemoemken, itoe per¬
djandjian toenda perang tida ada
lampirannja lagi.
Terkabar, banjaknja politie di
daerah jang tida boleh ditaro ten¬
tara tjoema diperkenanken 15.000
orang goena pegang katentreman
di itoe daerah.


KUOMINTANG DI KALGAN
DITOETOEP
Orang-orangnja ditang¬
kep.
—Feng Yu Hsiang prenta toe¬
toep Kuomintang di Kalgan dan
tangkep orang orang Kuomintang.
Wang Ching Wei njataken tida
abis mengarti atas ini kalakoean
aneh dari Feng Yu Hsiang, ia
bilang bahoea Feng poenja koe¬
koeh bikin perlawan sekarang
boekan temponja, iapoenja gera¬
kan pasti tida bisa berhasil.
Kemaren Feng Yu Hsiang siar¬


ken circulaire telegram tentangken


keras perempoekan dami sama
Japan. Hwang Shao Hsiung jang
kemaren sampe di sini njataken,
bahoea Feng Yu Hsiang saha¬
roesnja moesti toeroet bekerdja
lawan Japan koetika sedeng dila¬
koeken paperangan di Banlitiang¬
shia, sekarang sasoeda keadahan
djadi begini baroe bergerak lawan
moesoe, sasoenggoenja soeda ter¬
laloe laat.
Wan Fu Lin, Yu Hsueh Chung
dan Sung Chih Yuan siarken
circulaire njataken tida setoedjoe
sama perboeatannja Feng
Yu
Hsiang, marika belaken perdjan¬
djian pertoendahan perang.
TJEGA TENTARA SELATAN
KA OETARA.
— Dari Hankow diwartaken ba¬
hoea Ho Cheng Chun telah brang¬
kat ka Changsha perloenja jalah
berdami sama Ho Chien boeat
tjega pasoekan expeditie anti Japan
dari selatan pergi ka oetara.
Hongkong, 2 Juni (Spec. dienst),
Tsai Ting Kai kawat pada Ho
Chien kasi taoe jang expeditie anti


Japan dari pasoekan ka 19 boeat
samentara waktoe ambil tempat di
Liuchow, Hunan selatan, aken
toenggoe berobahnja keadahan di
oetara.
PEMBASMIAN PENJAMOEN.
Hongkong, 31 Mei [Aneta Sin
Kuo Min]. Chen Tsi Tang belon
maoe trima djabatan commandan
tentara boeat basmi penjamoen,
kerna ia belon trima tjap kabe¬
saran dari pamerentah centraal.


PERMOEFAKATAN PE¬
NOENDAHAN PERANG.
Nanking, 31 Mei (Aneta-Nan¬
king-radio]. Wang Ching Wei,
Dr. Lo Wen Kan, admiraal Cher
Shao Kuan, Wang Shih Chieh
dan Tseng Chung Min poelang
dengen kapal meriam Chuyu
tadi pagi dari Kiukiang sasoedanja
bikin perempoekan sama Chiang
Kai Shek di Kuling.
Sesampenja di Nanking ini hari
iaorang koendjoengin persidangan
biasa dari Centrale Politieke
Raad, dalem mana dimadjoeken
rapport djelas tentang pembitja¬
rahan di Kuling dalem mana ka¬
barnja telah diambil poetoesan
tentang keadahan keadahan poli¬
tiek jang penting.
Dalem satoe interview sama
wakil wakil pers sesampenja di
Nanking.
Wang Ching Wei,
president dari Executive Yuan,
paserahken pada iaorang soerat
katerangan dalem mana dibilang
bahoea
pembitjarahan perdamian
antara
Tiongkok dan Japan di
Hopeh meloeloe mengenaken ke¬
adahan militair dan sama sekali
tida aken mengenaken oeroesan
oeroesan politiek.
Dalem itoe katerangan dioen¬
djoek bahoea dalem tempo tiga
boelan paling blakang tentara
Tionghoa melawan dengen gagah
pada moesoe. Kendatipoen sendja¬
ta jang lebih djelek dan kalah
perkakas iaorang melawan dengen
gagah dengen iaorang poenja
daging dan darah terhadep
machines perang jang paling
modern, hal mana boetiken pame¬
rentah poenja keras hati aken
belaken negri poenja hak dan
kahormatan tida perdoeli dengen
bangorbanan bagimana besar¬
poen. Dibilang bahoea sebegitoe
lama pamerentah masi berdiri dan
masi ada tentara orang soeka la¬
koeken pangorbanan dan pame
rentah tida nanti maoe lepas daera
Tionghoa, Permoefakatan tida
nanti mengenaken Tiongkok poenja
hak territoriaal atawa iapoenja
kadoedoekan internationaal.


Tokyo, 31 Mei (Aneta
Trans Ocean). Menjamboeng
kita poenja kabaran doeloean
tentang ini oeroesan lebih djaoeh
bisa dikasi taoe, bahoea permoe¬
fakatan penoendahan perang di
Tangku diteekend atas namanja
apan oleh generaal Okamura dan
atas namanja Tiongkok oleh
adviseur dari ministrie oeroesan
paperangan, Hsiung Ping.
Dalem satoe persidangan spe¬
ciaal dari kabinet Japan maoepoen
minister oeroesan paperangan
Araki atawa minister oeroesan
loear negri Uchida oendjoek
bahoea keadahan di Tiongkok
jalah di bilangan Peiping — Tient¬
sin massi, adja sanget genting dan
lantaran ini diambil poetoesan
aken sediaken oewang boeat te¬
roes taro laskar Japan di Tiong¬
kok boeat lagi 6 sampe 8 boelan
Lebih djaoe pada minister oe¬
roesan paperangan dikasiken
blancovolmacht boeat ambil tin¬
dakan
djika Tiongkok langgar
itoe permoefakatan penoendahan
perang.
Shanghai, 31 Mei (Aneta-Ha¬
vas). Wang Ching Wei, Lo Wen
Kan, Sun Fo, admiraal Chen Shao
Kwan dan lagi bebrapa pemim¬
pin laen tadi pagi telah boelang
di Nanking dengen kapal meriam
„Chuyu" dari Kiukiang sasoeda¬
nja lakoeken bebrapa pembitjara¬
han politiek sama Chiang Kai
Shek di Kuling, jalah berhoe¬
boeng dengen perempoekan pe¬
noendahan perang di Tientsin.
Tseng Chung Min, vice-minis¬
ter
oeroesan djalanan kreta-api
dan
satoe sobat ande dari Wang


Ching Wei, terangken bahoea
dalem itoe conferentie di Kuling
telah terdapet katjotjokan antara
Wang Ching Wei dan Chiang
Kai Shek.
Dalem pembitjarahan sama
wakil-wakil pers Wang Ching
Wei terangken, bahoea pembitja¬
rahan di Tangku meloeloe bersifat
militair dan tida iket pamerentah
Tiongkok boeat territoriale integri¬
teit dan kadoedoekan internatio¬
naal dari Tiongkok.
Tentang keadahan dalem negri
Wang
Ching Wei terangken 
bahoea pamerentah boekan sadja
moesti basmi communist, tapi
djoega moesti singkirken laen
laen rintangan, dengen mana ia
maksoedken perselisihan pikiran
sama Canton dan Feng Yu
Hsiang


PESAWAT TERBANG DARI
DUITSCHLAND.
Berlijn, 31 Mei. (Aneta-Ha¬
vas).
Doea pesawat terbang
jang dibeli di Duitschland oleh
Eurasia, satoe kongsi Tiong¬
hoa— Duitsch, telah brangkat
dari lapangan terbang Tempel¬
hof ka Tiongkok.
PEMBRONTAKAN DI
TURKESTAN.
Londen, 1 Juni (Aneta-Reu¬
ter). Dari Simla diwartaken, 
bahoea pembrontak di Chi¬
neesch- Turkestan telah se¬
rang lagi Yarkand dan iaorang
tjoba bikin roesak soeloeran
aer ka itoe kota.
Menoeroet kabar paling bla¬
kang dari Kashgar keadahan
djadi lebih heibat.
Pembrontak boenoe 4 orang
Tionghoa dan 2 orang Hindoe.
Tapi roepa-roepanja terdjadi
pertengkaran antara pembron¬
tak dan dilakoeken pertempoe¬
ran, dalem mana banjak pem¬
brontak binasa.
MASI BERTEMPOER
Shanghai, 1 Juni (Aneta-Sin
Kuo Min). Laskar „Manchu¬
kuo" di Ningho tembakin gari¬
san Tionghoa, tapi tentara kita
tida bales tembak.
Feng Yu Hsiang kirim ka¬
wat dalem mana ada dibilang
bahoea ia bantras keras per¬
moefakatan
penoendahan pe¬
rang.
Pamerentah centraal batal¬
ken partij-conventie aken tje
gah terdjadi salah mengarti
sama pamerentah Selatan Ba¬
rat.
Chu Cheng dan Li Lieh
Chun brangkat ka Canton se¬
bagi orang perantarahan
10.000 sampe 15.000 pengga¬
we politie lakoeken pendjaga¬
han di bilangan-bilangan dari
mana laskar Japan moendoer.
Fihak Tionghoa dan Japan soe¬
roe masing-masing poenja ten¬
tara moendoer dari garisan2
Peiping
— Liaoning pada tang¬
gal 1 Juni tengahari. (S.P.)


Di saloeroe doenia
orang iboek sama ma¬
laise, tapi djoestroe
dalem waktoe begini
toean-toean soedagar
perloe sekali bikin re¬
clame dari toean-toean
poenja peroesahan soe¬
paja djadi terkenal di
antero tempat.
Djalan boeat bikin itoe
reclame tjoema ada
SATOE, jaitoe kasih¬
lah masoek advertentie
dalem „HAN PO"
dagblad Tionghoa¬
Melajoe satoe-satoenja
di Sumatra Selatan.
























































